**Referat fra første møte i arbeidsgruppen for gjennomgang av studietilbudet innen energi**

**20.12.2018**

**Deltakere:** Geir Ersland, Vidar Remi Jensen, Bjørn Tore Hjertaker, Finn Gunnar Nielsen, Harald Walderhaug, Birthe Gjerdevik

**Utgangspunktet for arbeidet videre**

* Videreføre et 5-årig integrert masterprogram (sivilingeniør) i energi. Studentene skal velge studieretninger etter hvilken retning de vil ta masteroppgave i.
* I tillegg ha en 2-årig mastergrad i energi. Krav til opptak på denne må være tilsvarende som de tre første årene på den 5-årige graden.
* Bachelorprogram i petroleums- og prosessteknologi og masterprogram i petroleumsteknologi legges ned, legges inn under den 5-årige graden.
* Det opprettes ikke et eget bachelorprogram, dvs. at det ikke er en «exit» for studenter som ønsker å avslutte etter 3 år (disse kan evt. søke intern overgang til andre bachelorprogram ved fakultetet)

**Oppbygging av programmet**

* Felles emner for alle studentene på programmet, ideelt sett de to første årene. Dette for å sikre tilhørighet og identitet på programmet.
* Studentene velger studieretning, enten 3. eller 4. år.
* Bør begrense antall studieretninger, og ha retninger med forholdsvis fastlagte løp. Både for studentene på programmet og for å lette kommunikasjon med potensielle søkere.
* Det bør være klart hvilke emner studentene må velge for å ta en masteroppgave innenfor en av studieretningene, og kravene må ikke være så spesifikke at de er for ekskluderende.
* Følge kravene til siv.ing. Praksis (når?). SDG-emner?
* Hvilke ressurser er i dag tilgjengelig til programspesifikke emner, er det eventuelle overlapp mellom emner som kan brukes til nye emner i programmet

**Kulturbygging**

* Bør det opprettes et forum for undervisere og veiledere knyttet til programmet, slik at felles forståelse av programmet kan etableres. Dette kan også muligens forbedre tverrfaglighet i veiledning av masteroppgaver.

**Tidsplan**

* Dersom det ikke blir for store forandringer fra det eksisterende 5-årige integrerte programmet (siv.ing) i energi, kan endringene meldes inn til store studieplanendringer 1. oktober 2019, men virkning fra høst 2020.
* Nedlegging av program meldes inn gjennom utdanningsmelding ca. 1. april 2019.

**Diskusjonspunkter**

* Studieplasser: Må diskutere dimensjonering på det nye programmet. Skal alle plassene som legges ned inn i det nye? Omregning av plasser til rett kategori.
* Bidrag fra andre fagmiljø? Geovitenskap og matematisk.